cyanic-selkie/wikianc huggingface dataset:
מכון שחרית
תוכנית ה-120
תוכנית ה-120 לעתודה פוליטית של המכון היא תוכנית הכשרה מנהיגותית אשר במטרותיה להכשיר את "הדור הבא של חברי הכנסת". במטרות התוכנית להכשיר אנשים מרקעים חברתיים ופוליטיים שונים. חלק מבניית התוכנית הוא השמה של אנשים אלה במקום אחד כדי להפגיש אותם עם המתחים שבין הדעות השונות ויחד עם זאת לבנות מחנה משותף בחברה הישראלית. התכנית מורכבת מ-6 מחזורים בני שנה כל אחד, במהלכם יוכשרו 120 משתתפים ומשתתפות. המחזור הראשון של התוכנית יצא לפועל ב-2014.
בין עמיתי המכון בתוכנית ה-120 נמנים בין היתר: ח"כ נעמה לזימי, ח"כ עידית סילמן, אחיה קמארה, הרב דוד מנחם, רפאל בלולו, יואב ללום, ענת רוט, ענת ניר, יהודה גרובייס, יעל שרר, יאיר קראוס, שלהבת חסדיאל, בתיה כהנא דרור, יערה זרד ועוד.
הערות שוליים
קטגוריה:ישראל: ארגונים
קמיקזה (קוקטייל)
קמיקזה (באנגלית: kamikaze) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מ 30 מ"ל וודקה, 30 מ"ל טריפל סק, 30 מ"ל מיץ ליים. את המרכיבים מוזגים לשייקר, מסננים לכוס קוקטייל ומקשטים בפלח ליים.
מקור השם
שמו של הקוקטייל בתרגום מיפנית הוא רוח אלוהית והוא מוכר בעולם בעיקר בהקשר של מעשי התאבדות של טייסים יפנים במלחמת העולם השנייה.
בורא עולם (אלבום)
בורא עולם הוא אלבום האולפן השלישי של הזמר הישראלי קובי פרץ. את האלבום הוציאה בשנת 1997 לאור חברת התקליטים הליקון. כולל את השירים "בגדה באהבה", "חביבי" (גרסת כיסוי עברית לשירו של עמר דיאב) ו"אין לי עוד אביב בלעדייך", כולם בליווי של תזמורת טורקית. הוא עובד על ידי מומין ססלר.
Threefish
Threefish הוא צופן בלוקים בר התאמה (tweakable block cipher) שפותח ב-2008 כחלק מפונקציית הגיבוב Skein שהוצעה לתחרות הגיבוב של NIST. הצופן מגיע בשלוש גרסאות לפי גודל בלוק; 256, 512 או 1024 סיביות ואורכו של מפתח ההצפנה כאורך הבלוק. הוא כולל tweak שהוא מעין וקטור אתחול בגודל 128 סיביות.
ליבת צופן Threefish הנקראת MIX, בנויה בסגנון ARX המורכבת משלוש פעולות בסיסיות, חיבור מודולו 2^{64}, XOR והזזה מעגלית בהיסטים קבועים. הקונספט הוא פעולות פשוטות עם יותר סבבים, בניגוד לצפנים אחרים בהם הפעולות מורכבות יותר אך עם פחות סבבים. כל הפעולות הן על מילים בגודל 64 סיביות. כאשר בצופן Threefish-256 ו-Threefish-512 הליבה מופעלת 72 פעמים בתשעה סבבים (שמונה פעמים לסבב) ואילו ב-Threefhish-1024 הליבה מופעלת 80 פעם בעשרה סבבים. בכל סבב מופעלת הפונקציה MIX שמונה פעמים, בנוסף מבוצעת תמורה של כל מילות הזיכרון הפנימי על ידי הזזה מעגלית לפי היסטים קבועים להשגת אפקט פיזור גבוה וכן אחת לארבעה סבבים מוסיפים חלק מהמפתח. בשל פשטותו הרבה הצופן מהיר מאוד ויכול להגיע לקצב של 6.5 cpb (על מחשב 64 ביט).
Threefish פותח על ידי Mihir Bellare, Jesse Walker, Jon Callas, Doug Whiting, Stefan Lucks, Niels Ferguson, Bruce Schneier, Tadayoshi Kohno והוא אינו רשום כפטנט, קוד המקור אינו מוגן בזכויות יוצרים והוא חופשי לשימוש לכל מטרה.
תיאור הצופן
כל פעולות הצופן הן על מילים בגודל 64 סיביות המייצגות מספרים שלמים חיוביים (לא מסומנים) בטווח. אם הקלט הוא מערך בתים יש להמירו למילים בגודל 64 סיביות בשיטת סדר בתים קטן (להלן). דהיינו הבית הפחות משמעותי מאוחסן בכתובת הראשונה בזיכרון.
פונקציית ההצפנה E(K,T,P) מקבלת את הארגומנטים הבאים:
את מפתח ההצפנה הסודי וה-tweak מאריכים תחילה במילה נוספת שנקראת זוגיות (parity) שהיא תוצאת XOR של כל מילות המפתח וה-tweak בהתאמה ומחלקים לתת-מפתחות עבור כל הסבבים. כל תת-מפתח הוא שילוב של כל מילות המפתח המורחב למעט אחת, שתים מתוך שלוש מילות tweak ומספר סידורי של תת-המפתח (כמתואר בתרשים הכנת המפתח). כל תהליך הכנת המפתח ניתן לביצוע במספר מחזורי שעון מועט. עובדה קריטית אם הצופן אמור להיות חלק מפונקציית גיבוב. כאשר מגבבים כמות גדולה של בלוקים, כל בלוק צריך להיות מוצפן בנפרד (עם מפתח שונה), על כן תהליך הכנה ארוך עבור כל הצפנה אינו יעיל.
המפתח K מיוצג כמערך מילים: באורך N_w ומילה נוספת לזוגיות, ה-tweak מוצג כשתי מילים: t_0,t_1 ומילה נוספת לזוגיות וטקסט המקור P הוא מערך המילים. מספר הסבבים N_r הוא פונקציה של גודל הבלוק כמוצג בטבלה.
הפונקציה להוספת המפתח מקבלת מערך של N_r/4+1 תת-מפתחות, כל אחד בגודל N_w מילים. את המילים המתאימות לסבב s מסמנים. השילוב נעשה באופן הבא; יהי v מערך עזר של תוצאת הביניים, הביטוי v_{d,i} הוא המילה ה-i לאחר d סבבים.
תחילה טוענים את N_w הבתים של המסר כך: לאחר מכן מבוצעים N_r-1 סבבים כשבכל אחד מהם מוסיפים תת-מפתח רק אם (אחת לארבעה סבבים) לסיכום: את הערבוב MIX והתמורה \pi (בטבלה הבאה) מבצעים לסירוגין כדלהלן:
והטקסט המוצפן מתקבל על ידי:
טבלת תמורות \pi
להלן טבלת התמורות המייצגת את הסידור מחדש של מילות הקלט לפי גודל הצופן. לדוגמה במקרה של Threefish-256 ישנן ארבע מילים ולכן התמורות הן לפי השורה הראשונה, לכן פירושו שהמילה הראשונה מהסבב הרביעי תהיה שלישית בסבב החמישי.
הפונקציה MIX
הפונקציה מקבלת שתי מילות קלט (x_0,x_1) ומייצרת שתי מילות פלט (y_0,y_1) לפי הנוסחה הבאה:
פרוצדורת הרחבת מפתח
תחילה מוסיפים שתי מילים. כלומר מילת מפתח נוספת שהיא XOR של כל מילות המפתח וכן מילה נוספת שהיא XOR של שתי המילים של ה-tweak. הקבוע מבטיח שהמפתח המורחב לא יהיה כולו או כמעט כולו אפס. הקבוע הזה נוצר על ידי הצפנה של המספר "240" עם צופן AES כאשר המפתח כולו אפס. הוספת ה-tweak היא כדלהלן:
כל פעולות החיבור הן מודולו 2^{64}.
פענוח
הפענוח מתבצע בדרך ההפוכה, עם תת-מפתחות בסדר הפוך, תמורה הופכית ופונקציית MIX הפוכה. להלן קוד לדוגמה. יש לציין שאם הצופן מהווה חלק מפונקציית גיבוב אין צורך בפונקציית פענוח כלל.
הצפנה
פונקציית ההצפנה מקבלת מערך P באורך 8 מילים, tweak המסומן ב-T באורך 3 מילים ומפתח סודי K באורך 9 מילים ומחזירה מערך C באורך 8 מילים. הקוד הבא לקוח מקוד היישום שהומלץ לתקן על ידי המפתחים ממנו הוסרו קטעי קוד לא חשובים למען הפשטות. הקוד מתוכנן בשיטת פרישת לולאות (loop unrolling) חלקית, פרישת לולאות מקובלת בכתיבת קודים ממוטבים למעבדי 32 ו-64 סיביות. כאן מספר הלולאות צומצם ל-9 וכן בדוגמה זו ההנחה היא שההמרות הן לפי סדר בתים קטן, כלומר מחרוזת הבתים המייצגת את הטקסט המקורי מומרת לפי הנוסחה להלן ל- שהוא מערך של 8 מספרים שלמים בגודל 64 סיביות מהקטן לגדול (המספר הראשון מאוחסן בכתובת P[0] וכן הלאה). באותה שיטה ממירים את הפרמטרים האחרים.
פונקציות עזר
כל פעולות החיבור הן כאמור מודולו 2^{64} כלומר נוטלים את 64 הסיביות הראשונות של התוצאה ומהיתר מתעלמים. התקן במעבדים רבים הוא שחיבור שלמים מתבצע באופן עקיף מודולו גבולות המילה, כלומר כל תוצאה שחורגת מהגודל שנכנס באוגר נחתכת ממילא, כך שאין צורך לנקוט בפעולה כלשהי. הפונקציה \text{ROR} היא הזזה מעגלית לימין והפונקציה \text{ROL} היא הזזה מעגלית לשמאל. אפשר ליישמן עם האופרטורים הרגילים; הזזה לשמאל "\ll", הזזה לימין "\gg" ואופרטור וגם "\and", למשל ב-64 סיביות זה ייראה כך:
המרת מערכי בתים למילים וההפך מתבצעת לפי סדר בתים קטן כך:
פונקציית פענוח
פונקציית הפענוח מבצעת את כל הפעולות למעט XOR שהיא הופכית של עצמה, בסדר הפוך; חיסור מודולו 2^{64} במקום חיבור, הזזה מעגלית לימין במקום לשמאל והוספת מפתח מהסוף להתחלה. הפונקציה מקבלת את המערך C באורך 8 מילים, וקטור אתחול T באורך 3 מילים ומפתח סודי K באורך 9 מילים ומחזירה את P באורך 8 מילים.
מועצת החילוץ (אסטוניה)
על המועצה מוטל לשמור על סביבה בטוחה באסטוניה, לצפות לאיומים סביבתיים ולסייע במקרה של תאונה. משימתה היא למנוע תאונות, להציל חיים, רכוש וסביבה. הארגון מספק מספר רב של שירותים, כולל מענה לשעת חירום, כיבוי אש, פינוי זיהום נפט, חבלה וסילוק פצצות, סילוק כימיקלים וקרינה, מבצעי חילוץ ימיים ועוד.
חיים משה קנופף
חיים משה קְנוֹפּף (כ"ו בשבט ה'תרפ"ט, 6 בפברואר 1929 - י' באב ה'תשע"ה, 26 ביולי 2015) היה איש תקשורת חרדי-ישראלי ממוצא פולני. חסיד גור, חבר הנהלת אגודת ישראל. מבעלי עיתון המודיע, מנהלו ועורכו הראשי.
מועצת החילוץ (אסטוניה)
היסטוריה
קודמי מועצת החילוץ האסטונית היו מינהל הכבאות שתחת משרד הפנים של ברית המועצות, ששמה הוחלף בשנת 1990 לוועדת הכיבוי במשרד הפנים וארגון להגנה אזרחית נפרד.
חיים משה קנופף
ביוגרפיה
נולד בלודז' שבפולין לשפרה לבית ליכטנשטיין ולר' יהודה אריה קנופף, מחסידי גור. בעת מלחמת העולם השנייה היה בגטו לודז', ממנו נשלח לאושוויץ ומשם למחנה העבודה דרנהאו, שם נרצח אביו בפניו, ובו שהה עד השחרור. הוא שרד יחיד מכל משפחתו ושכב בבית חולים במשך כמה חודשים במצב אנוש. כשהחלים שב ללודז' לחודשים ספורים ומשם נסע לצרפת, למד בישיבתו של הרב חיים יצחק חייקין באקס-לה-בן, ויחד עם קבוצה של בחורים חסידיים שרצו לעלות לארץ ישראל, הצטרף להפלגת אוניית המעפילים "ביריה אקבל". עם הגיעם לנמל חיפה נעצרו בידי הבריטים ונשלחו למחנה המעצר בעתלית.
אחרי השחרור נכנס עם חבריו ללמוד בישיבת שפת אמת בירושלים, קנופף היה "קומדאנט" [מנהיג] של חבורת בחורים בישיבה. נישא ללאה בתו של נתן ברסקי נכד רבי נחמן מברסלב, ולזוג ארבעה בנים ובת.
בעודו בחור היה חבר במקהלת חסידות גור, הקאפלה של יעקב תלמוד. מיד לאחר נישואיו מונה בידי האדמו"ר ה"בית ישראל" לשמש כשליח ציבור בשבתות וחגים בבית המדרש המרכזי של החסידות בירושלים, משרה בה שימש כשישים שנה. מתקופת האדמו"ר ה"לב שמחה" (1984 ואילך) היה לחזן הראשי בחגים ובימים הנוראים בבית המדרש.
מועצת החילוץ (אסטוניה)
היסטוריה
בשנת 2012 נערך ארגון מחדש. מרכז ההתרעה שפעל בכפיפות לו הפך לסוכנות ממשלתית עצמאית הכפופה למשרד הפנים ומרכזי הצלה אזוריים אוחדו תחת ניהולה המאוחד של מועצת החילוץ האסטונית.
מבנה
מועצת החילוץ האסטונית מנוהלת על ידי מנכ"ל, הנתמך על ידי סגן המנכ"ל. סגן המנכ"ל מסייע בהובלת המחלקות השונות במועצת החילוץ, במחלקות הפיתוח, התכנון, ומתאם את יישום פעילויות מרכזי החילוץ.
חיים משה קנופף
ביוגרפיה
נפטר בגיל 86 בי' באב ה'תשע"ה, 26 ביולי 2015, ונקבר בהר המנוחות בירושלים.
מועצת החילוץ (אסטוניה)
מבנה
מחלקות אלה כוללות: מחלקת ניהול חירום, מחלקת עבודות חילוץ, סילוק פצצות, מחלקת מניעה, מחלקת פיקוח על הבטיחות, מחלקה מנהלית, מחלקת משאבי אנוש, מחלקת פיתוח, מחלקה משפטית, מחלקת כספים, מחלקת תקשורת ומוזיאון הכבאות האסטוני.
חיים משה קנופף
פעילותו הציבורית והכלכלית
קנופף נחשב לדמות מרכזית בחסידות גור; היה מקורב לאדמו"רי גור, וחבר בוועדות של בכירי עסקני החסידות, חבר הנהלה בקרן הבניין של בית המדרש ברחוב רלב"ח, בישיבת שפת אמת ובתלמוד-תורה גור בירושלים. הוא כיהן גם כיו"ר הנהלת מכון בית יעקב למורות, והיה חבר במרכז הארצי ובוועד הפועל של אגודת ישראל, במסגרת זו עסק רבות בענייני הכלל.
מועצת החילוץ (אסטוניה)
מבנה
המנכ"ל מפקח על עבודות מרכזי החילוץ, כשישנם ארבעה מרכזי חילוץ: צפון, דרום, מזרח ומערב. במרכזי החילוץ יש לשכות שונות הכוללות את לשכת המניעה, לשכת פיקוח הבטיחות ומשרד היערכות. מרכזי החילוץ מנהלים גם את התחום האזורי, המורכב מחטיבות חילוץ וקבוצות המתנה, הממתינות להפעלת בשעת חירום. ישנם 72 חטיבות הצלה לאומיות, 119 חטיבות חילוץ מתנדבות וארבע חוליות תגובה לשעת חירום.
חיים משה קנופף
פעילותו הציבורית והכלכלית
קנופף נמנה עם דור המייסדים של עיתון המודיע ושימש כחבר המערכת מיומו הראשון. בשנות ה-60 של המאה ה-20 רכש את השליטה בעיתון והחל לשמש כמנהלו ועורכו הראשי לצד משה עקיבא דרוק וישראל שפיגל. בשנותיו האחרונות ניהל בפועל את העיתון, בנו אלעזר קנופף.
מגנטוסטטיקה
מגנטוסטטיקה הוא תחום בפיזיקה העוסק בחקר שדות מגנטיים, עבור זרמים הקבועים בזמן. ענף זה הוא התקביל המגנטי של תורת האלקטרוסטטיקה, עבורה המטענים נייחים. משוואות המגנטוסטטיקה יכולות לשמש על מנת לחזות אירועים המאופיינים בשינויים מגנטיים מהירים, המתרחשים בזמנים מסדר גודל של נאנו-שניות ואף פחות מכך. יתר על כן, המגנטוסטטיקה מהווה קירוב טוב גם כאשר הזרמים אינם קבועים בזמן- בהנחה שאין מדובר בזרמי AC.
מגנטוסטטיקה כמקרה פרטי של משוואות מקסוול
מתוך משוואות מקסוול, בהנחה שצפיפות זרם המטענים קבועה, ניתן לרשום את המשוואות כשתי משוואות עבור שדה חשמלי (ראה אלקטרוסטטיקה) וכשתי משוואות עבור השדה המגנטי. השדות אינם תלויים בזמן או אחד בשני. משוואות המגנטוסטטיקה, הן בייצוגן הדיפרנציאלי והן בייצוגן האינטגרלי, מוצגות בטבלה הבאה. כאשר B הוא השדה המגנטי. האינטגרל העליון הוא אינטגרל משטחי, המתבצע על פני משטח סגור.
J מסמל את צפיפות הזרם הנפחי. כמו כן האינטגרל התחתון הוא אינטגרל מסלולי, המתבצע לאורך לולאה סגורה, על שפת משטח פתוח.
B הוא השדה המגנטי הנוצר בכיוון הלולאה, ו- הזרם הנכנס לציר הלולאה.
מקורות זרם
בהנחה שכל הזרמים במערכת ידועים (כלומר, אם קיים תיאור מלא של צפיפות הזרם במרחב) ניתן למצוא את השדה המגנטי בנקודה כלשהי r, בעזרת חוק ביו-סבר:
נוסחה זו מהווה קירוב טוב עבור בעיות בהן התווך הוא ואקום או אוויר, או כל חומר עם קבוע פראמאביליות הקרוב ל-1. יתרון מרכזי של משוואה זו, הוא טיפול בבעיות עם גאומטריה מורכבת, עבורן נוכל לסכום את סך התרומות האינפיניטסימליות עבור כל אלמנט נפח. עבור בעיות בעלות גאומטריה מאוד סבוכה, ניאלץ להשתמש באינטגרציה נומרית.
דיברגנס השדה המגנטי תמיד אפס, לכן, לפי משפט יסודי באנליזה וקטורית, ניתן לרשום את השדה המגנטי כנגזרת של פוטנציאל וקטורי:
והקשר בין צפיפות הזרם לבין הפוטנציאל הווקטורי:
קרנבל סנטה קרוס דה טנריפה
לקרנבל שני חלקים נפרדים, הקרנבל ה-"רשמי" וקרנבל הרחוב. בקרנבל הרשמי יש יותר מ-100 קבוצות עם ממוצע של 50 רכיבים: murgas, תהלוכות, קבוצות תלבושות, נגני רחוב וקבוצות מוזיקליות. בימי הקרנבל מגיעים לרחובות העיר כאלף אנשים מדי יום כדי לקחת חלק בחגיגות.
טים פיגוט-סמית
טים פיגוט-סמית (באנגלית: Tim Pigott-Smith; 13 במאי 1946 - 7 באפריל 2017) היה שחקן קולנוע וטלוויזיה אנגלי.
ביוגרפיה
פיגוט-סמית נולד בעיר רגבי שבמחוז ווריקשייר באנגליה. בנם של מרגרט מיוריאל והארי תומאס פיגוט-סמית, שהיה עיתונאי במקצועו. למד בבית הספר לבנים Wyggeston and Queen Elizabeth I College בעיר לסטר, בבית הספר "המלך אדוארד השישי" בסטרטפורד אפון אייבון ובאוניברסיטת בריסטול. אחר כך למד משחק בבית הספר למשחק בריסטול אולד ויק.
אחרי שורה ארוכה של תפקידי משנה קטנים קיבל פיגוט-סמית תפקיד ראשי בסדרת הדרמה "היהלום שבכתר" בה גילם את דמותו של השוטר רונלד מריק. ב-1985 קיבל את פרס האקדמיה הבריטית לטלוויזיה כשחקן הטוב ביותר על תפקידו בסדרה.
תפקידים חשובים נוספים בטלוויזיה היו בסדרת הפשע "The Chief" בין השנים 1990 ל-1993, בדרמה "The Vice" של רשת ITV, בסרט הטלוויזיה "בלאדי סנדיי" משנת 2002. פעמיים הופיע בעיבוד לרומן של אליזבת גסקל "צפון ודרום", בפעם הראשונה ב-1975 גילם את דמותו של פרדריק הייל אחיה של הגיבורה, בעיבוד השני "צפון ודרום" שנוצר ב-2004 גילם את דמותו של ריצ'רד הייל אביו של פרדריק.
בזכות קולו הייחודי הוא הפך לקריין פופולרי. בין הסרטים הדוקומנטריים שבהם הופיע היו "Battlefield" סדרה דוקומנטרית על קרבות שונים במלחמת העולם השנייה. הוא היה קריין גם בסדרה "Monarchy: The Royal Family at Work" העוקבת אחרי המלכה אליזבת בתקופה של יותר משנה ובמסגרת הביקור שלה בארצות הברית בשנת 2007.
בין תפקידיו בקולנוע היו בסרטים "אלכסנדר" (2004), "ארבע הנוצות", "כנופיות ניו יורק", "ג'וני אינגליש", "שארית היום" ו"ונדטה". ב-2008 השתתף בסרט "קוונטום של נחמה".
פיגוט-סמית מרבה להופיע בתיאטרון במחזות שייקספיריים ובמחזות יווניים. ב-1974 גילם את פוסתומוס בהפקה של "סימבלין" עבור הרויאל שייקספיר קומפני בבימויו של ג'ון ברטון. ב-2011 שיחק בתפקיד הראשי ב"המלך ליר" בתיאטרון וסט יורקשייר פלייהאוס שבלידס. הוא הופיע בפסטיבל התיאטרון בצ'יצ'סטר במחזה "ENRON" בתפקיד קן ליי, וב-2009 הופיע באותו מחזה בלונדון.
בתקופת צילומי הסדרה "היהלום שבכתר" כתב פיגוט-סמית יומן על רשמיו בהודו. היומן יצא לאור בספר בשם "Out Of India" והוא כולל אנתולוגיה של שירה ופרוזה.
חיים אישיים
פיגוט סמית היה נשוי לשחקנית פמלה מיילס מאז 1972 עד למותו ב-2017.
ב-2017 הוענק לו תואר קצין מסדר האימפריה הבריטית (OBE) על תרומתו לתחום הדרמה.
יחסי ארצות הברית–דרום אפריקה
לארצות הברית יש שגרירות בפרטוריה וקונסוליות ביוהנסבורג, בקייפטאון ובדרבן. שגרירות דרום אפריקה נמצאת בוושינגטון הבירה ויש לה קונסוליות בניו יורק, שיקגו ולוס אנג'לס. שגריר דרום אפריקה בארצות הברית הוא מניווה ג'והנס מלנגאו, ושגרירת ארצות הברית בדרום אפריקה היא לנה מרקס.
לפני האפרטהייד
המגע הרשמי הראשון בין ארצות הברית הצעירה לבין מושבת הכף הבריטית (לימים חלק מדרום אפריקה) היה בשנת 1799 כשארצות הברית פתחה קונסוליה בעיר קייפטאון. לאחר איחוד ועצמאות דרום אפריקה עברה הנציגות האמריקאית הראשית לבירת הרשות המבצעת פרטוריה ב-1930. היא הועלתה לדרג שגרירות ב-1949.
משטר האפרטהייד
עם הקמת משטר האפרטהייד ב-1948 לא הייתה חריגה דרום אפריקה ביחסה לשחורים: באותה תקופה הייתה נהוגה הפרדה גזעית במדינות רבות בדרום ארצות הברית (חוקי ג'ים קרואו) ואפילו בצבא ארצות הברית הייתה נהוגה הפרדה. אולם שתי הארצות נעו בכיוונים שונים: בארצות הברית התחולל שינוי גדול שהעניק זכויות אזרח לשחורים ואפשר להם תנועה חופשית (התנועה האפרו-אמריקאית לזכויות האזרח) בעוד חוקי האפרטהייד הגבילו את זכויות השחורים ומיעוטים אחרים יותר ויותר. מאידך, בתקופת המלחמה הקרה ארצות הברית ראתה בדרום אפריקה בעלת ברית רבת ערך במאבק עם הקומוניזם. אי לכך היו בתחילת תקופת האפרטהייד קשרים קרובים בין המדינות. בין השאר ארצות הברית שאפה להשתמש באורניום שנמצא בדרום אפריקה לתוכנית הגרעין שלה וחתמה עמה על הסכם שיתוף פעולה גרעיני בימי הנשיא דווייט אייזנהאור. בשנות הששים של המאה העשרים ארצות הברית ראתה בקונגרס הלאומי האפריקני והעומד בראשו נלסון מנדלה משתפי פעולה עם ברית המועצות. לימים נודע ב כי ה-CIA העביר מידע שהוביל ללכידתו ומאסרו של נלסון מנדלה, על פי העיתון הסאנדיי טיימס ב-2016.
עם השנים החל לחץ ציבורי בארצות הברית לפעול לביטול האפרטהייד, בין השאר על ידי סנקציות על דרום אפריקה. נשיא ארצות הברית ג'ימי קרטר הטיל הגבלות מסוימות, אך אלה בוטלו על ידי מחליפו רונלד רייגן, שהנהיג מדיניות שקרא לה "מגע בונה" (constructive engagement). שנים רבות ניסו להעביר בקונגרס חוקים שיכפו סנקציות אך הניסיון כשל. לבסוף ב-1986 עבר חוק הסנקציות (Comprehensive Anti-Apartheid Act). רונלד רייגן ניסה להטיל וטו אך הוא בוטל ברוב של יותר שני שלישים מהקונגרס.
הארכיבישוף הדרום אפריקאי ופעיל זכויות האדם דזמונד טוטו תקף בחריפות את יחסו של רייגן למשטר האפרהייד. כשזכה בפרס נובל לשלום ב-1984 אמר "היחסים הקרובים בין פרטוריה לוושינגטון הם תועבה, ובעיקר יחסו של הנשיא רונלד רייגן אל סוגיית האפרטהייד".
אחרי האפרטהייד
לאחר ביטול האפרטהייד וקיום הבחירות הרב-גזעיות הראשונות במדינה, היחסים בין דרום אפריקה וארצות הברית התהדקו. הארי שוורץ, מתנגד למשטר האפרטהייד ששימש כשגריר דרום אפריקה בארצות הברית במעברו של המשטר בדרום אפריקה לדמוקרטיה (1991–1994), נחשב לאחד שפעל למען חידוש היחסים הנאותים בין שתי המדינות. שוורץ דאג לארח ביקור ממלכתי של מנדלה, שהיה עתה נשיא דרום אפריקה, בבית הלבן באוקטובר 1994. עוד קודם לכן, לאחר שחרורו של מנדלה מהכלא ב-1990 הוא הוזמן לביקור על ידי הנשיא ג'ורג' הרברט ווקר בוש. נוצר שיתוף פעולה במגוון רחב של נושאים מרכזיים בין שתי המדינות. המדינות שיתפו פעולה בתחום מלחמה בטרור, לוחמה כנגד מלחמת האיידס וכן נקשרו קשרים צבאיים. באמצעות הסוכנות האמריקנית לפיתוח בינלאומי, ארצות הברית מספקת סיוע לדרום אפריקה כדי לסייע לה לעמוד ביעדי ההתפתחות שלה. בשנת 1997 החלו להתנדב בדרום אפריקה חיל השלום.
עד שנת 2008, ארצות הברית הגדירה את נלסון מנדלה כטרוריסט. עם זאת, ב-5 ביולי 2008 פנה מנדלה יחד עם חברי הקונגרס הלאומי האפריקני ואחרים על מנת להסיר את מנדלה מרשימת הטרוריסטים של ארצות הברית.
הנשיא ביל קלינטון היה הנשיא האמריקאי הראשון שביקר בדרום אפריקה ב-1998. יורשו ג'ורג' ווקר בוש ביקר ב-2003 ואובמה השתתף בהלוויית נלסון מנדלה בדצמבר 2013.
יחס תושבי דרום אפריקה לארצות הברית
על פי דו"ח פרויקט המנהיגות העולמית בארצות הברית לשנת 2012, כ-76% אחוז מהדרום אפריקאים בוטחים במנהיגות האמריקאית, 15% אחוז אינם בוטחים ואילו 9% לא בטוחים בדעתם כלפי המנהיגות האמריקאית.
הגירה
עד תום האפרטהייד כמעט שלא הייתה הגירה של אוכלוסייה דרום אפריקאית ממוצא אירופאי לארצות הברית. המעטים היו מתנגדי משטר האפרטהייד ורובם דוברי אנגלית (ולא אפריקנרים).
על פי לשכת מפקד האוכלוסין של ארצות הברית מספר ילידי דרום אפריקה שגרו בארצות הברית בשנת 2011 היה כ-80000.
גלישת חול
גלישת חול או סנדבורד (באנגלית: Sandboarding) הוא ספורט תלוי גלשן בדומה לגלישת שלג, אשר המתרחש על דיונות חול. ספורט זה שכיח יותר באזורים מדבריים או באזורי החוף. פעילות זו כוללת רכיבה על או במורד דיונה בזמן היות הרוכב קשור עם שתי הרגליים על הלוח, אם כי ניתן להשתמש בגלשן חול ללא כריכות. ספורט זה פחות פופולרי מאשר סנובורד, בין היתר מכיוון שקשה לבנות מעלית סקי מכנית על גבי דיונות החול ולכן משתתפים בדרך כלל חייבים ללכת בחזרה לפסגה, או לחלופין, לרכב על טרקטורון חזרה לחלקה העליון של הדיונה. עם זאת, דיונות חול זמינות בדרך כלל כל השנה בניגוד לאתרי סקי, שבדרך כלל עונתיים. נכון ל-2016, ג'וש טנג', אלוף גלישת חול מקצועי, מחזיק כעת בשיא הסלטה האחורית בעלת המרחק הרב ביותר - 13.67 מטרים - בספר השיאים של גינס. בנוסף, טנג' מחזיק בתואר אלוף גלישת החול העולמי ארבע פעמים ובשלושה שיאי עולם. אריק ג'ונסון, גולש שלג וחול מקצועי, מחזיק בשיא גינס עבור המהירות המרבית על גלשן חול - 82 קמ"ש, אם כי נמדדו באופן לא רשמי גם מהירויות של 97 קמ"ש.
ציוד
בסיס גלשן החול קשה הרבה יותר מבסיסו של גלשן שלג והוא בנוי בעיקר מפורמייקה או ציפוי פלסטי עם חומרי בסיס מיוחדים שמיוצרים כעת עבור ספורט זה. על מנת לדאות על החול, לעיתים מכסים את תחתית הגלשן בשעווה, בדרך כלל עם שעווה מבוססת פארפין, לפני הגלישה. לאחר מכן, לתחתית הגלשן עלול להיות מראה משויף, בעוד ש'בסיס מרוצים' נוטה להבריק ולהבהיק עם השימוש. רוב גלשני השטח מורכבים מרובד פרקט, בעוד שגלשנים 'בגודל מלא' מורכבים מעץ, סיבי זכוכית ותרכיב פלסטיק. למרות זאת, בסיס שלג יעבוד לפעמים בדיונות חדות.
גלישת חול בישראל
ישראל, כמדינה חמה, מתאימה במיוחד לגלישת חולות. בגלישת חולות אין צורך בניסיון קודם, כל אחד יכול להיות גולש. זוהי אטרקציה ייחודית לדרום המדינה המתאימה למשפחות ולקבוצות. החול בדיונות בישראל הוא דק במיוחד ולכן מצוין לגלישה. מזג האוויר היבש של הנגב מאפשר פעילות זו לאורך כל עונות השנה.
גלישת חול באוסטרליה
סהרה הקטנה על האי קנגורו בדרום אוסטרליה היא מערכת דיונות חול שכוללת שני קמ"ר. הגבוהה מבין הדיונות היא בקירוב 70 מטרים מעל פני הים. מפרץ לאקי, כ-30 ק"מ דרומית לקלבארי, במערב אוסטרליה, הוא נקודת גלישה נוספת. טיולי גלישת חול מוצעים באזור. דיונות סטוקטון, 2.3 שעות צפונית לסידני. מערכת דיונות החול במפרץ סטוקטון היא ברוחב קילומטר, באורך 32 ק"מ ומכסה שטח של מעל 4200 דונם. הדיונות המסיביות מגיעות לגובה 40 מטרים. ממוקמת דקות ממרכז מפרץ נלסון, זוהי מערכת דיונות החול הגדולה באוסטרליה.
גלישת חול במצרים
הדיונות הטובות ביותר עבור גלישת חול במצרים כוללות את ים החול האדיר ליד נווה המדבר סיווה במדבר המערבי של מצרים, דיונות קטאניה (נסיעה של שעה וחצי מקהיר), אל סאפרא והדודא באמצע בין דאחב וסיינט קטרין בסיני. אומרים שמקורה של גלישת החול היא במצרים בתקופת פרעה שבה גלשו בדיונות על חתיכות עץ.
גלישת חול בנמיביה
נמיביה מציעה פעילות נוספת בשם סקי חול אשר דומה לגלישת חול אך מבוצעת בעזרת מגלשי סקי במקום גלשן חול. רוב סקי החול מבוצע בדיונות של מדבר נמיב באזור סווקופמונד ומפרץ וולביס. עם רישיון מיוחד זה אפשרי לפעמים לגלוש סקי בדיונות הגבוהות בעולם בסוסוסבלי. באזור משתמשים בשני סוגי גלישת חול שונים, "השכיבה", בו הגולש שוכב על גלשן שבנוי מיוחד וגולש עם הראש קדימה על הדיונה ו"גלישה בעמידה", בה הטכניקות דומות למדי לגלישת שלג. הנריק מיי, גרמני שחי בנמיביה כבר 10 שנים, קבע שיא גינס בגלישת סקי חול מהירה ב-6 ביוני 2010. הוא הגיע למהירות של 92.12 קמ"ש. גלישת חול הייתה פעילות תיירים מסחרית בסווקומפמונד מאז 1994, כשכריסטיאן ווטז החל להכין גלשני חול נמיביים. ב-1995 בת' סארו וכריס ג'ייסון החלו לקחת נופשים לגלישת חול על גלשני מזוניט. השימוש בגלשני מזוניט כרוכה בשכיבה בזמן הגלישה על הדיונות בדומה לגלישת מזחלות. כמה שנים לאחר מכן הם קנו את גלשני חול נמיביה והחלו בנוסף להציע גם גלשני עמידה. בין 2002 ו-2004 ליגת גלישת החול הדרום אפריקאית ביצעה תחרויות בדיונת מאטרהורן שממוקמת בין סווקופמונד ומפרץ וולביס. אירועי התחרות כללו סללום כפול, גלישת מסלול וקפיצות גדולות. ב-2005 ו-2006 ארגון שונה ארגן את התחרויות במאטרהורן אבל התחרויות לא היוו חלק בליגת גלישת החול הדרום אפריקאית במהלך שנים אלו.
גלישת חול בדרום אפריקה
אחרי כמה חלוצים כמו דרק ברדנקאמפ שגלשו בסווקופמונד בסביבות 1974, מפעילים מסחריים החלו להציע גלישת חול לתיירים מאז 1994. בשנת 2000 ליגת גלישת החול הדרום אפריקאית הוקמה. תחרויות גלישת חול החלו ב-2001 כאשר מחנות SA החלו לפעול מ-2002 עד 2004. הליגה קרסה והספורט קם לתחייה במחדש בשנת 2007 עם אימוני גלישת חול שבועיים בתוך ומסביב לקייפ טאון וגאוטנג.
גלישת חול בארצות הברית
סנד מאסטר פארק, ממוקם בפלורנס, אורגון בארצות הברית הוא פארק גלישת החול הראשון בעולם עם 40 דונם של דיונות חול מפוסלות פרטיות וחנות מקצועית במשרה מלאה. הפארק נפתח בשנת 2000 על ידי חלוץ גלישת החול, לאון ביל, ומציג גלישת חול לכ-25,000 אנשים בכל שנה. דיון ריידרס אינטרנשיונאל (Dune Riders International) הוא הגוף המנהל עבור גלישת חול תחרותית בעולם והוא מנחה 3 אירועים בכל עונה בסנד מאסטר פארק. הפארק הלאומי גרייט סנד דיונס ופרסרב ליד אלמוסה, קולורדו מאכלס גלישת חול על דיונות החול הגבוהות בצפון אמריקה. גלישת חול, מזחלות וסקי מותרים בכל מקום בשטח הדיונות, הרחק משטח הצומח. פארק זה לא משכיר מזחלות או גלשני חול; את אלו ניתן להשכיר או לקנות בשני קמעונאים בעמק סאן לואיז שבו הפארק ממוקם.
גלישת חול באירופה
מונטה קאולינו בהירשאו בגרמניה היא הר חול קטן יחסית. אמנם בגלל היותו מצויד במעלית עד פסגתו בת 120 המטרים, הוא המקום בו מתרחשות תחרויות גלישת החול העולמיות. אמותינס הוא מדבר קטן 5 ק"מ מעיירת קטלקוס בלימנוס שביוון. ישנן דיונות חול רבות שם, שבהן אנשים יכולים לעסוק בגלישת חול.
רון מרסר
רונלד יוג'ין "רון" מרסר (באנגלית: Ronald Eugene "Ron" Mercer; נולד ב-18 במאי 1976) הוא כדורסלן עבר אמריקאי, אשר שיחק בליגת ה-NBA בין השנים 1997–2005. ממוצעיו הכוללים לאורך 8 עונותיו ב-NBA הם 13.6 נקודות, 3.1 ריבאונדים ו-2.1 אסיסטים למשחק.
קריירת תיכונים ומכללות
בשנת 1995 החל ללמוד ולשחק באוניברסיטת קנטקי, במדיה שיחקו באותה עונה תשעה שחקני NBA לעתיד, בהם אנטואן ווקר, טוני דלק ודרק אנדרסון. במשחק גמר טורניר אליפות המכללות 1996 גברה קנטקי על אוניברסיטת סירקיוז בתוצאה 76–67, וזכתה באליפות הראשונה של הקבוצה מזה 18 שנים. לאחר שקלע 8.0 נקודות בממוצע למשחק לאורך העונה, הצטיין מרסר במשחק הגמר כשקלע 20 נקודות מהספסל. בעונתו השנייה והאחרונה בקנטקי הוליך את קלעי מחוז SEC עם 18.1 נקודות למשחק, והוביל את קבוצתו בשנית למעמד גמר אליפות המכללות. במשחק הגמר עצמו קלע מרסר 13 נקודות בלבד, וקנטקי הפסידה מול אוניברסיטת אריזונה, בה שיחקו מייק ביבי, ג'ייסון טרי ומייקל דיקרסון. בסיום העונה זכה בתואר השחקן המצטיין של מחוז SEC, ונבחר לחמישיית העונה של ליגת המכללות (First-team All-American).
קריירה מקצועית
מרסר נבחר בבחירה השישית של דראפט ה-NBA 1997 על ידי בוסטון סלטיקס, בה התאחד עם אנטואן ווקר ועם מאמנו מקנטקי ריק פיטינו אשר מונה למאמן הסלטיקס. לאורך עונת הרוקי שלו היה הקלעי השני של קבוצתו (אחרי ווקר) עם 15.3 נקודות בממוצע למשחק, ובסיום העונה נבחר לחמישיית הרוקיז של העונה. בעונה העוקבת המשיך להציג יכולת טובה כשקלע 17.0 נקודות בממוצע למשחק.
באוגוסט 1999, לקראת עונתו השלישית ב-NBA, הועבר יחד פופאי ג'ונס לדנוור נאגטס, בתמורה לדני פורטסון, אריק ויליאמס ואריק וושינגטון. לאחר 37 משחקים בדנוור, בהם קלע 18.3 נקודות למשחק, הועבר בטרייד נוסף לאורלנדו מג'יק, במדיה שיחק עד לסיום עונת.
לקראת עונת חתם בשיקגו בולס על חוזה ל-4 עונות בסך כ-27 מיליון דולר. בעונתו הראשונה בשיקגו רשם שיאי קריירה של 19.7 נקודות, 3.9 ריבאונדים ו-3.3 אסיסטים למשחק, אך קבוצתו סיימה עם המאזן הגרוע בליגה, 15–67. בינואר 2002 סבל מרסר מפציעה בברכו, אשר השביתה אותו ממשחק במשך כחודשיים.
בפברואר 2002 נשלח מרסר בטרייד לאינדיאנה פייסרס, לצד רון ארטסט, בראד מילר וקווין אולי, בתמורה לג'יילן רוז, טראוויס בסט ונורמן ריצ'רדסון. לאחר שחזר מהפציעה בברכו שימש כמחליפם מהספסל של ארטסט ורג'י מילר, ועד לסיום עונת תרם 7.3 נקודות למשחק בלבד. בשתי עונותיו עם הפייסרס העפילה הקבוצה לשלב הפלייאוף, אך בשני המקרים הודחה כבר בסיבוב הראשון.
חוק הקוסינוס של למברט
באופטיקה, חוק הקוסינוס של למברט קובע שעוצמת האור המוקרנת בכיוונים שונים ממשטח דיפוזי אידיאלי או ממקרן דיפוזי אידיאלי עומדת ביחס ישר לקוסינוס הזווית θ שבין הקרן הנפלטת לנורמל למשטח: I = I0cos(θ). חוק זה ידוע כחוק הפליטה הקוסינוסי או כחוק הפליטה של למברט. הוא נקרא על שם יוהאן היינריך למברט, שפרסם אותו בספרו פוטומטריה מ-1760.
משטח המציית לחוק למברט נקרא למברטיאני, והוא מפגין החזרה למברטיאנית. חתיכה ממשטח כזה נראית כבעלת בהירות שווה מכל זווית בה היא נצפית. יש לה אותה בהירות מכיוון שעל אף שההספק המוקרן מאלמנט שטח קטן פי קוסינוס זווית ההקרנה, הזווית המרחבית, המוגדרת כחלק היחסי של השטח המוטל על ידי אלמנט השטח (הנראה על ידי הצופה) על ספירה שמרכזה בעין הצופה משטח הספירה, קטנה גם היא באותו גורם. לפיכך, הבהירות הנראית, המוגדרת כהספק ליחידת זווית מרחבית ליחידת שטח של היטל המקור, היא קבועה.
מפזרים ומקרנים למברטיאנים
כאשר אלמנט שטח מקרין אור כתוצאה מהארתו על ידי מקור אור חיצוני, שטף האור (זמן*שטח/אנרגיה של פוטונים) הפוגע באלמנט הזה מצוי ביחס ישר לקוסינוס הזווית בין כיוון מקור האור והנורמל לאלמנט השטח. מפזר למברטיאני יפזר את האור הפוגע בו לפי אותו חוק קוסינוס כמפזר למברטיאני. פירוש הדבר שלמרות שהבהירות הנראית של פני השטח תלויה בזווית בין הנורמל לכיוון מקור האור, היא לא תלויה בזווית בין הנורמל לכיוון הצופה. לדוגמה, אילו הירח היה מפזר למברטיאני (אור הירח הוא אור שמש שפוזר מפני הירח), ניתן היה לצפות שבהירותו הייתה דועכת משמעותית במבט לשולי הדיסקה הירחית (הנקראת גם אזור הדמדומים הירחי - Lunar terminator) אודות לזווית הגדלה שבה אור השמש פוגע בפני השטח שלו, וזאת מכיוון שבהירות כל אלמנט שטח שלו הייתה תלויה אך ורק בעוצמת הקרינה הפוגעת בו ולא בכיוון הצופה. העובדה שבהירות הירח אינה חלשה יותר בשוליו ממחישה שהירח אינו מפזר למברטיאני, ולמעשה מפזר אור בזוויות חדות במידה רבה יותר מאשר מפזר למברטיאני.
רקע: עקרון הבהירות הנראית
כמבוא לפרטים הטכניים של חוק הקוסינוס של למברט, נדון בדוגמה של הבהירות הנראית של פנס רחוב כדורי במרחקים גדולים בהרבה מרדיוסו. פנס כזה מקרין אור בהספק זהה בכל הכיוונים, כך שהמצב הפיזיקלי הוא בעל סימטריה כדורית ועוצמת האור הנופלת על עין הצופה הממוקם במרחק גדול מסוים תלויה רק במרחק הצופה r. במבט שטחי ניתן לטעון שהבהירות נופלת ביחס הפוך לריבוע המרחק (חוק ההארה של קפלר), אולם מבט מעמיק יותר במהות הגדרת הבהירות מגלה שלמעשה בהירות הפנס כלל לא משתנה עם המרחק! (זאת בהנחה שהמרחק גדול בהשוואה לרדיוס הפנס). הסיבה לכך היא שבהירות נראית, כתכונה שהיא במידה מסוימת סובייקטיבית, יחסית באופן הפוך גם לגודל הזוויתי של מקור האור, שכן שטח הדמות של מקור האור על רשתית העין, כמו גם של כל מכשיר אופטי אחר, יחסי לקוטר הזוויתי שלו בריבוע. מכיוון שאותה כמות אור נופלת על שטח קטן יותר, תאי הרשתית שבעין יחושו בצפיפות האנרגיה הגבוהה יותר, והמוח יפרש זאת כבהירות גבוהה יותר.
חוק הקוסינוס של למברט
המצב עבור משטח למברטיאני (קורן או מפזר) מומחש באיורים 1 ו-2. לצורך בהירות מושגית נחשוב במונחים של פוטונים במקום במונחים של צפיפות האנרגיה המוקרנת. היתדונים במעגל שבאיור 1 מייצגים זווית זהה dΩ בעלת גודל שנבחר באופן שרירותי, ואורכם מייצג את עוצמת הקרינה הנפלטת בכיוון שלהם. כמות הפוטונים ליחידת שנייה בכיוון כל יתדון יחסית לפיכך לשטחו.
בהחזרה למברטיאנית, אורך כל יתדון כזה הוא מכפלת קוטר המעגל ב-cos(θ). קצב הפליטה המרבי של פוטונים ליחידת זווית מרחבית הוא לאורך הנורמל למשטח, והוא יורד לאפס כאשר θ = 90°. במונחים מתמטיים, הבהירות שאותה ימדוד צופה המוקם לאורך הנורמל היא I, ומספר הפוטונים ליחידת זמן הנפלטים בכיוון היתדון האנכי הוא I dΩ dA. מספר הפוטונים ליחידת זמן שייפלטו בכיוון יתדון בזווית θ הוא I cos(θ) dΩ dA.
איור 2 מציג את מה שצופה המצוי בזווית מסוימת יראה. הצופה שבדיוק מעל אלמנט השטח יראה את הסצנה דרך מפתח בעל שטח dA0 ואלמנט השטח dA יתפוס זווית מרחבית dΩ0, המהווה נתח של שדה הראייה הכולל של הצופה. מכיוון שזווית כל יתדון dΩ נבחרה באופן שרירותי, לצורך נוחיות ניתן להניח ללא הגבלת הכלליות שזווית זו מתלכדת בגודלה עם הזווית המרחבית שתופס מפתח הצופה כאשר הוא "נצפה" מנקודת המבט של אלמנט השטח הקורן dA. לפיכך, הצופה הנורמלי ימדוד ערך זהה של I dΩ dA פוטונים לשנייה לזה שנגזר מקודם וימדוד בהירות של
הצופה המוצב בזווית θ ביחס לנורמל יראה את הסצנה דרך אותו המפתח בעל השטח dA0, אולם מנקודת מבטו ה"משופעת" אלמנט השטח dA ייראה מקוצר ויתפוס זווית מרחבית קטנה יותר של dΩ0 cos(θ). צופה זה יקלוט I cos(θ) dΩ dA פוטונים לשנייה, ולכן ימדוד בהירות של
כך שמתקבלת תוצאה זהה לזו של הצופה הנורמלי.
הקשר בין עוצמת ההארה המרבית לשטף האור הכולל
באופן כללי, עוצמת האור הנפלטת מנקודה על משטח משתנה עם הכיוון; בעבור משטח למברטיאני, ההתפלגות הזאת מוגדרת על ידי חוק הקוסינוס, עם עוצמת שיא בכיוון הנורמלי. לפיכך כאשר ההנחה הלמבטריאנית תקפה ניתן לחשב את שטף האור הכולל,, מערך השיא של עוצמת ההארה, I_{\max}, באמצעות אינטגרציה על חוק הקוסינוס:
כאשר היא הדטרמיננטה של מטריצת היעקוביאן עבור ספירת היחידה. באופן דומה, עוצמת השיא תהיה מסך שטף האור המוקרן.
ארדיאן נוהיו
קריירה
נוהיו התחיל את הקריירה שלו במחלקת הנוער של וארדאר סקופיה. בקבוצה הבוגרת של המועדון רשם רק הופעה אחת. בקיץ נוהיו חתם בסלוגה יוגומאגנט במדיה שיחק שלוש עונות.
בקיץ חתם ברבוטניצ'קי בה שיחק שנתיים, בהן זכה בשני אליפויות. בקיץ הצטרף לדינמו טירנה מליגת העל האלבנית, כעבור שנה חתם באלבסני. בקיץ חזר לקדנציה שנייה ברבוטניצ'קי וכעבור חצי שנה הצטרף למטאלורג סקופיה.
לזכותו של נוהיו 3 הופעות בנבחרת מקדוניה הצפונית.
בקיץ פרש מכדורגל ומונה לעוזר מאמנה של שקופי, המועדון האחרון בו שיחק כדורגל. ב-29 בנובמבר 2016 מונה למאמן הראשי של המועדון, בו כיהן כשנה ו-4 חודשים. בספטמבר מונה לעוזר מאמנה של דריטה גיליאן מליגת העל הקוסובנית וכעבור כחמישה חודשים הפך למאמן הראשי.
דיאבלו 2: קם לתחייה
דיאבלו 2: קם לתחייה (באנגלית: Diablo II: Resurrected) הוא משחק מחשב שנוצר ב 23 בספטמבר 2021 בידי חברת בליזארד בשיתוף עם vicarious visions, והוא מהווה גרסה מחודשת של המשחק דיאבלו 2 והרחבתו דיאבלו 2: לורד ההרס (Lord of Destruction) הנוצרו 20 שנים לפני כן בידי החברה.
קיצור נפוץ של שם המשחק בקרב קהילת השחקנים הוא D2R.
השינויים ביחס למשחק המקורי
הגרסה החדשה שמרה מאוד על המשחק המקורי. כל החישובים, הנוסחאות והבסיס הוא למעשה זהה (מאזן בין המפלצות, שיעורי זריקות החפצים, שיעורי יצירת המפלצות...). הדבר היחיד ששונה אלו שיפורים, שהם למעשה שינויים לא מהותיים ומהווים לרוב שדרוגים גרפיים וקוליים של המשחק המקורי, ושינויים, שהם למעשה דברים חדשים שלא היו במשחק המקורי, שאותם יוצרי המשחק בחרו ובכך סטו מן המשחק המקורי. הרוב המוחלט של השוני בין הגרסאות הוא למעשה מן הסוג הראשון: שיפורים.
פיתוח המשחק
בכדי לעבור מציורי 2D ל3D המפתחים כתבו מרנדר (physically based renderer)pbr חדש.
יוצרי המשחק קיבלו השראה מתיעוד מקורי שהם מצאו של חברת בליזארד-צפון שהכיל מסמך המפרט את מקור ההשראה של האומנים המקוריים (מקומות היסטוריים למשל). כך למשל הם יכלו להבין שציור לא ברור של 4 פיקסלים במשחק דיאבלו 2 הוא בעצם אמור להיות שום באומנות המקורית, מה שלא היה ניתן לזיהוי במשחק המקורי, וכך הם יכלו לשחזר את המשחק תוך כדי שהם עקביים עם האומנים שיצרו את המשחק המקורי. באופן כללי יוצרי המשחק התסכלו בAssets וConcept המקוריים שאליו התבסס דיאבלו 2 שלו ומשם בנו את המודלים מחדש, במקום פשוט לשפר את המודלים הקיימים על סמך אלו שמופיעים בדיאבלו 2. הם אף השתמשו בקובצי המקור של דיאבלו 1 בשביל להבין כיצד נכון יותר ליצור מודלים חדשים.
משחקיות
המשחקיות עצמה זהה לזאת של המשחק המקורי, השחקן יכול לבחור אחת מ5 דמויות (אם הוא משחק בגרסה ללא ההרחבה): ברברי, קוסמת, מעלה באוב, אביר קודש, אמזונה, או עוד שני דמויות (אם הוא משחק בגרסת ההרחבה שהיא ברירת המחדל במשחק זה): דרואיד ומתנקשת. כל אחד עם אותם יכולות, ונתוני דמות בדיוק כמו במשחק המקורי. הקוסמת יכולה להשקיע במיומנויות אש, חשמל, וקרח. הברברי בשאגות קרב, מיומנויות קרביות, והתמחויות קרביות. המעלה באוב בכשפי זימון, קסמי רעל ועצמות, וקללות. אביר הקודש במיומנויות קרביות, הילות הגנתיות, והילות התקפיות. האמזונה במיומנויות קשת ורובה חיצים, מיומנויות סבילות (פסיביות), ומיומנויות כידון וחנית. דרואיד במיומנויות האלמנטים, מיומנויות שינוי צורה, ומיומנויות זימון. והמתנקשת באמנויות לחימה, משמעת הצל, ומלכודות.
בפרט גם העלילה זהה: המשחק ממשיך היכן שהמשחק הראשון הסתיים. לאחר ניצחון גיבור המשחק הקודם על דיאבלו הוא בחר לשים בתוכו את אבן הנשמה שלו, ובכך למעשה הכיל את התמצית של דיאבלו בתוך גופו. לאחר מכן רוחו של דיאבלו החלה להשחיט אותו, מה שגרם לשדים להיכנס לעולם ולחולל בו הרס וזוועות. לעולם זה נכנסים השחקנים כשהם מנסים להבין את מניעיו של 'הנווד האפל', כינוי לגיבור שעליו דיאבלו השתלט, ולהילחם ברוע ובשדים שנפוצו לכל מקום שבו הנווד הופיע.
כל שחקן יכול לפתוח עד 20 דמויות במשתמש שלו בבאטל.נט.
ביקורות
המשחק התקבל בצורה חיובית מאוד, בשבועות הראשונים שרתי המשחק קרסו מספר פעמים עקב שערוך נמוך של החברה ביחס לכמות השחקנים שרצו לקנות ולשחק במשחק. השחקנים הוותיקים היו מאוד מרוצים מכך שבליזארד הצליחה לשפר את המשחק ועדיין לשמור על חווית ומהות המשחק המקורי.
סנטה (עיר בפיליפינים)
סַנטָה (באילוקנו ובטגלוג: Santa) היא רשות מקומית מדרגה 4 בפרובינציה אילוקוס סור במחוז אילוקוס בפיליפינים. על פי מפקד האוכלוסין של 2020, יש בה אוכלוסייה של 14,992 אנשים.
הטבע שסביב העיר הוביל את המושל הכללי של הפיליפינים דאז, תיאודור רוזוולט הבן, כאשר ביקר בה ב־1925, להכריז: "ההר [טֶטאס] במזרח, הנהר [אברה] המתפתל בצפון, והים העצום במערב, הופכים את סנטה לעיירה פואטית."
היסטוריה
לפי מפות אוגוסטיניות מהשנים 1831 ו־1834, סנטה נוסדה ב־1576. האוגוסטינים הקימו מרכזי מיסיונרים בוויגאן ב־1575 ובסנטה ב־1576. יוקרתה של העיירה עלתה בשנת 1802, כאשר הוקמה בה הדיוקסיה הזמנית בבית הכומר של סנטה, עד 1834.
מרד מאלונג
"מרד מאלונג" פרץ בשנת 1660, כאשר אנדרס מאלונג מבינאלאטונגן (כיום העיר סן קרלוס בפרובינציית פנגסינן) אחז בנשק כדי למחות על עוולות המיסוי וגיוס הגברים לעבודת כפייה. מאלונג הכריז על עצמו "מלך פנגסינן" וניסה להרחיב את ממלכתו על ידי שליחת רוזן מטעמו, פדרו גומפוס, לאילוקוס.
גומפוס רדף אחרי הספרדים הנסוגים, שביקשו מקלט באגואו. הספרדים ונאמניהם עצרו ונלחמו במעבר פּידֶג, בעיר סנטה. פדרו דה לה פניה, שהגן על המעבר, איפשר למורדים, שחנו בנארוואקאן הסמוכה, מעבר חופשי דרך מעבר פידג.
מרד דייגו סילאנג
ב־14 בדצמבר 1762 הוביל דייגו סילאנג את פשוטי העם בהתקוממות העיקשת ביותר נגד הספרדים במאה ה־18. גם הוא נשען על הטינה המצטברת בשל נטל המס ועבודות הכפייה. הוא הכריז על "אילוקוס חופשית" והפך את ויגאן לבירתה.
לאחר שנכשלו הספרדים מלהביס את סילאנג בקרב, גייסו את מיגל ויקוס, בסיוע פדרו בקבק, שניהם חבריו המהימנים של סילאנג, וגרמו להם לבגוד בו ולירות בגבו ב־26 במאי 1763. גבריאלה סילאנג, רעייתו של דייגו, בסיוע דודה, ניקולס קריניו, המשיכה במאבקו של בעלה, והביסה את הספרדים וחייליהם בקרב בַּנאואנג, בסביבות העיר סנטה, ב־24 באוגוסט 1763.
שיטפונות הרסניים
בשנת 1852 אירע שיטפון הרסני בשם "לאיוס בונגסוט" (מילולית: "שיטפון הריקבון") והרס את מרכז העיר המקורי, וגרם להעברתו לאתר חדש, כארבעה קילומטרים מדרום לאתר המקורי. כנסייה חדשה נבנתה בין השנים 1849 ל־1875.
בשנת 1905 אירע שיטפון הרסני נוסף, "לאיוס נאונאו" (מילולית: "השיטפון הממוסס"), אשר הניע את התושבים להעביר את מרכז העיר לפסונגול, בחלק הדרומי של העיר.
מלחמת העולם השנייה ולאחריה
ב־19 בדצמבר 1941 נחת הצבא היפני הקיסרי בסנטה. התושבים ברחו להרים, שם סבלו ממחסור, רעב, ומחלות. החיילים היפנים החזיקו חיל מצב בדרום גשר קירינו וטבחו ב־70 אזרחים בבאריו ריזאל ב־26 בינואר 1945.
בהמשך שנת 1945 שחררו כוחות פיליפינים מקומיים את העיירה סנטה, לאחר שהביסו את הכוחות היפניים הקיסריים.
גאוגרפיה
סנטה שוכנת כ־386 קילומטרים מצפון לבירת המדינה מנילה וכ־21 קילומטרים מדרום לעיר ויגאן, בירת הפרובינציה. ניתן להגיע אליה באוטובוס, בג'יפני, או ברכב אחר דרך הכביש המהיר הלאומי.
ברנגאים
סנטה מחולקת פוליטית ל־26 ברנגאים. בראש כל ברנגאי עומדים נבחרי ציבור: קפטן הברנגאי, ומועצת הברנגאי. הם נבחרים מדי שלוש שנים.
רווח בנאואנג
רווח בנאואנג (Banaoang Gap) הוא פתח באורך של כ־9 קילומטרים שיצר הנהר אברה לאורך זמן דרך שלושה רכסי הרים גבוהים בהרי האילוקוס. הוא מפריד בין הערים סנטה לבַּנטאי, ומשתרע עד לסן קינטין שבאברה. מעליו פרושים שני גשרים – גשר קירינו הישן וגשר קירינו החדש – אשר מחברים את שתי הערים. בברנגאי באנאואנג שבסנטה ישנה מרפסת תצפית אשר מציעה נוף דרמטי של הגשר ושל נהר האברה הרחב, על רקע הר טטאס דה סנטה, הר ביניטאלו, והרים אחרים ברכס האילוקוס.
הפארק הלאומי גבעת הגיבורים של צפון לוזון
מדרום־מזרח לסנטה, ובחלקו בעיר נארוואקאן, שוכן הפארק הלאומי גבעת הגיבורים של צפון לוזון. הפארק הוקם ב־9 ביולי 1963, על ידי הכרזה מס' 132, והוא מקיף כ־13,000 דונם של נוף הררי מרשים.
פארק ההנצחה לגבריאלה סילאנג
ממערב לפארק הלאומי, לאורך הכביש המהיר הלאומי, נמצא מעבר פּידֶג הישן, שהוא הכניסה ההיסטורית לסנטה. בשנת 1976 שונה שמו לשם "מעבר דייגו–גבריאלה סילאנג". הפארק מנציח את גבריאלה סילאנג, אשר נולדה בבאריו הישן קניוגאן, בסנטה, ב־19 במרץ 1731, ונחשבת לגיבורה הראשונה של אילוקוס.
משטרת אסטוניה
משטרת אסטוניה (באסטונית: Eesti Politsei) הייתה סוכנות אכיפת החוק של אסטוניה משנת 1918 עד 2010. בשנת 2010 הוחלף הארגון על ידי מועצת המשטרה ומשמר הגבול של אסטוניה.
הקמה ופירוק (1918–1940)
משטרת אסטוניה הוקמה לראשונה ב-12 בנובמבר 1918, אז השתלטו על תחנות המשטרה כוחות הכיבוש הגרמניים. בין השנים 1918–1919 נקראה המשטרה מיליציה, היא הייתה כפופה לשלטון המקומי ופעלה על פי חוק הממשלה הזמנית הרוסית. במהלך מלחמת העצמאות האסטונית המשטרה הייתה אמונה על הפחתת הפשע, עזרה לצבא וביצוע פעולות משותפות עם ליגת ההגנה האסטונית.
ב-1 בינואר 1919 הפכה המשטרה מבוססת הממשל העצמי לסוכנות לאומית, הכפופה למשרד הפנים והובלה על ידי הנהלת המשטרה. אנשי המשטרה נקראו Politseivalitsus בשנים 1929–1938 ו-Politseitalitus בשנים 1938–1940. ב-17 בדצמבר 1919 העבירה האספה המכוננת באסטוניה את חוק המשטרה. הוקמה משטרת שדה שהוטלה עליה להגן על שלום הציבור ועל הסדר. מחוזות המשטרה הוקמו על בסיס מחוזות וערים, אלה חולקו לאוגדות, שחולקו עוד יותר למתחמים. משטרה פלילית הוקמה ב-5 בינואר 1920, ושירות ביטחון הפנים האסטוני ב-12 באפריל 1920. יתר על כן, כח מילואים של המשטרה הוקם בשנת 1920. המשטרה כללה שוטרי שדה וסוכני שירות לביטחון פנים שהיו כפופים למשרד הפנים ומשטרה פלילית שהייתה כפופה למשרד המשפטים. ב-1 במאי 1924 אוחדו השירותים תחת הנהלת המשטרה. ב-1 בדצמבר 1924 היה ניסיון הפיכה כושל של הסובייטים, בו נהרגו חמישה שוטרים. זה הוביל לתיקונים גדולים בכח המשטרה. הרכב הצוות הועמד על כנו, עתודות המשטרה הורחבו, מספר כלי התחבורה הוגדל, הוכנסו לשימוש אקדחים מודרניים ושופרו אפשרויות התקשורת. בשנת 1925 הוקם בית ספר למשטרה בטאלין.
עד התפרקות ברית המועצות כל תפקידי השיטור הוטלו על ידי המיליציה הסובייטית ומשרד הפנים הסובייטי ניהל את כל התחום באמצעות האגף האסטוני שלו.
שיקום ואיחוד (1990–2010)
ההכנות להקמתה מחדש של משטרת אסטוניה החלו בתחילת 1990. ב-5 ביוני 1990 הוקם בית ספר למשטרה בפיקוזה. ב-1 באוגוסט 1990 משרד הפנים האסטוני נעשה עצמאי ממשרד הפנים הסובייטי. חוק המשטרה, שביטל למעשה את מבנה המיליציה לשעבר והקים את המשטרה מחדש, התקבל ב-20 בספטמבר. ג'ורי נורמה הפך למנכ"ל המשטרה ב-31 באוקטובר. המוסד המשטרתי המרכזי, שנקרא Eesti Vabariigi Riiklik Politseiamet, הוקם ב-20 בנובמבר ובמחוזות ב-23 בנובמבר. המוסד החדש כלל משרדי משטרה, כוחות מילואים, מחוזות משטרה, מחוזות תובלה של המשטרה, שירות לביטחון פנים, אקדמיה לשוטרים, לשכה משפטית, שירות מיוחד, צוות ביטחון, מחלקת אילוף כלבים של המשטרה ועוד.
משטרת אסטוניה הוקמה רשמית בתחומי שיפוטו של משרד הפנים ב-1 במרץ 1991. המוסד שהוקם מחדש כלל ארבעה שירותים עיקריים: משטרת שדה, משטרת תנועה, מחלק פשיעה וחקירה. בתחילתו כח המשטרה סבל מחוסר בכוח אדם וציוד, כאשר כוח האדם שנשכר נטה להיות חסר ניסיון ושיעור התחלופה היה גבוה. יתר על כן, הפשע גבר מדי יום ובאוגוסט 1991 נאלצה המשטרה להתמודד עם האיום של הפיכה. עם זאת, בסופו של דבר המשטרה הצליחה להתגבר על הקשיים הללו. בשנת 1993 עברה המשטרה רפורמה משמעותית. שירות ביטחון הפנים באסטוניה הוקם מחדש כישות נפרדת על בסיס מחלקת שירות ביטחון הפנים במשטרה. מוסד המשטרה המרכזי קיבל את השם Riigi Politseiamet. כמה מהמחלקות אורגנו מחדש ושמותיהן שונו.
משטרת אסטוניה קיבלה סיוע זר רב בשנותיה המעצבות. פינלנד תמכה בהקמת בית הספר למשטרה בפיקוזה. שוודיה וגרמניה העניקו תמיכה מהותית בנוסף לאימונים. ארצות הברית ובריטניה סייעו גם בהכשרה ושלחו כוחות משטרה ששימשו כמייעצים. ב-4 בנובמבר 1992 הפכה משטרת אסטוניה לחברה מלאה באינטרפול ובשנת 1996 החלה להשתתף במשימות שמירת שלום ושיטור בינלאומי. ב־10 בנובמבר 2001 חתמה אסטוניה על הסכם שיתוף פעולה עם יורופול ובשנת 2005 הפכה לחברה מלאה בה. משטרת אסטוניה הצטרפה גם לארגונים כמו איגוד הספורט המשטרתי של אירופה (בשנת 1994), התאחדות המשטרה הבינלאומית (1995), ההתאחדות הבינלאומית למפקדי המשטרה (1997), הרשת האירופית של שוטרות (2001), כמו גם הרשת הנורדית והבלטית של שוטרות (2001).
ב-1 בינואר 2010, משטרת אסטוניה מוזגה אל תוך משמר הגבול האסטוני כדי להקים את מועצת המשטרה ומשמר הגבול.
שון הייז
שון פטריק הייז (באנגלית: Sean Patrick Hayes; נולד ב-26 ביוני 1970) הוא שחקן, קומיקאי ומפיק אמריקאי. הוא ידוע בשל תפקידיו כג'ק מק'פרלנד בסיטקום של NBC "וויל וגרייס", שעבורו, בין השאר, הוא זכה בפרס אמי, ארבעה פרסי גילדת שחקני המסך, ושש מועמדויות לפרס גלובוס הזהב. כמו כן, הוא גילם את דמותו שלו הקומיקאי ג'רי לואיס בסרט הטלוויזיה "מרטין ולואיס".
ביוגרפיה
הייז נולד בשיקגו, אילינוי שבארצות הברית למשפחה נוצרית-קתולית, בנה של מרי, מנהלת בנק מזון ללא כוונת רווח, ורונלד הייז, ליתוגרף. לאחר שסיים לימודי תיכון בגלן אלין, אילינוי, הייז למד באוניברסיטת מדינת אילינוי, שם הוא למד נגינה על פסנתר וניצוח, עם דגש מיוחד על המוזיקה של מוצרט, אבל הוא עזב לפני שסיים את לימודיו. הוא קיבל תואר דוקטור של כבוד ממדינת אילינוי ב-21 בפברואר 2013.
הוא עבד כפסנתרן קלאסי, ושימש כמנהל מוזיקלי בתיאטרון Pheasant Run שבסנט צ'ארלס, אילינוי. הוא גם הלחין מוזיקה מקורית להפקה של "אנטיגונה" בתיאטרון להקת Steppenwolf שבשיקגו.
הייז עבר ללוס אנג'לס בשנת 1995, שם מצא עבודה כסטנדאפיסט, שחקן תיאטרון וכשחקן בפרסומות בטלוויזיה, כולל פרסומת לדוריטוס בשנת 1998, יחד עם עלי לאנדרי, ששודרה במהלך הסופרבול.
קריירה
הייז הופיע בסרט Cats & Dogs (2001), גילם את דמותו של ג'רי לואיס בסרט הטלוויזיה Martin and Lewis (2002), הדמות "וויין" ב-Pieces of April (2003), The Cat in the Hat (2003) ו-Win a Date with Tad Hamilton! (2004). הוא היה קולו של "מוח" בסרט Igor משנת 2008 איגור. הוא היה כוכב אורח במספר תוכניות טלוויזיה, בהן סקראבס ורוק 30.
בשנת 2005, הוא הפיק עבור ערוץ בראבו את תוכנית המציאות Situation: Comedy, ועבור NBC הפיק שני תסריטים זוכי פרסים: "The Sperm Donor" ו-"Stephen's Life". בשנת 2006 הוא הופיע בתפקיד אורח בסדרה רבת הופעות קמע בשם Tom Goes to the Mayor של רשת Adult Swim. הייז יצר חברת הפקות משלו, הייזי מילס הפקות, יחד עם טוד מילינר, שותפו להפקות מאז ימי לימודיהם המשותפים במכללה.
בשנת 2007 גילם את דמותו של מת'יו/תומאס בסרטו של רוב ריינר "מתים על החיים" בכיכובם של ג'ק ניקולסון ומורגן פרימן. ב-5 ביולי 2008 הייז הופיע בהופעת הבכורה שלו כמר אפלגייט/השטן בהפקת "Encores!" של "Damn Yankees" שהועלתה ב-New York City Center, לצד ג'יין קרקובסקי ושיין ג'קסון. הוא הופיע גם כמר האמברפלוב, וכן דיבב את הדגים, בסרט הקולנוע "The Cat in the Hat".
בשנת 2008, בריאיון לעיתון הניו יורק טיימס, הייז הצהיר כי הוא עובד על פרויקט טלוויזיה חדש בשם "BiCoastal", אודות "בחור שיש לו אישה וילדים בקליפורניה, ובן-זוג בניו יורק". הופעת הבכורה שלו בברודוויי הייתה באפריל 2010 לצד כריסטין צ'נווט בהעלה המחודשת של המחזמר "Promises, Promises". על הופעתו הוא זכה במועמדות לפרס טוני, כשחקן הטוב ביותר במחזמר, ובמועמדות ל-Drama League Award. ב-13 ביוני 2010 הייז הנחה את טקס חלוקת פרסי הטוני ה-64, ששודר בשידור חי בערוץ CBS.
ב-30 ביולי 2010 יצא לאקרנים סרט הקולנוע "Cats & Dogs: The Revenge of Kitty Galore", סרט המשך של "Cats & Dogs" משנת 2001, בו הייז שב לגלם את דמותו של מר טינקלס, החתול הפרסי הלבן והרשע. ב-15 בנובמבר 2010 הייז הופיע בתשדיר שירות סאטירי בתוכנית הדיילי שואו למען ביטול החוק המכונה "אל תשאל, אל תספר". הוא גילם את דמותו של לארי פיין בסרטם של האחים פארלי "The Three Stooges", שצילומיו החלו במאי 2011 ושיצא לאקרנים באפריל 2012. בשנת 2012 שיחק בסרט האקשן של הבמאי דקס שפרד, "לפגוע ולברוח" לצד קריסטן בל.
פרט למשחק, הייז הוא מפיק שותף של "שוות בקליבלנד", סדרת טלוויזיה מקורית של ערוץ TV Land, אשר הועלה לראשונה ביוני 2010. הוא גם מפיק-שותף של הסדרה "גרים" של רשת NBC, וכן היוצר והמפיק של סדרה נוספת של NBC, "Hollywood Game Night".
הייזי מילס הפקות
חברה זו הפיקה מספר סדרות טלוויזיה אמריקאיות:
חיים אישיים
הייז הוא הומוסקסואל אשר במשך שנים רבות סירב לדון באופן פומבי אודות הנטייה המינית שלו, באומרו כי הוא מאמין שכך הקהל יהיה פתוח יותר לקבל את הדמויות שלו. באפריל 2012, בראיון עבור המגזין אדבוקט, הוא דן במיניות שלו ורמז כביכול שהוא הומו: "באמת? אתה הולך לתקוף את הבחור ההומו? מעולם לא הייתה לי בעיה לומר מי אני... אני מי שאני. מעולם לא הייתי בתוך (הארון). מעולם". הוא רמז לכך שהוא נמצא במערכת יחסים. בתגובתו לטענה כי הוא עקף את הנושא של המיניות שלו במשך זמן רב מדי, הייז ציין: "אני מרגיש כאילו אני כבר תרמתי המון להצלחתה של התנועה הגאה באמריקה, ואם מישהו רוצה לטעון אחרת, אני פתוח לכך".
ב-2014 הוא נישא לבן-זוגו בעשור האחרון, סקוט אייסנוגל.
Vodorod Film
Vodorod Film (ברוסית: Кинокомпания Водород; "חברת הקולנוע מימן") הוא שמה של חברת הפקות קולנוע רוסית הפועלת בשוק המקומי. החברה משתפת פעולה עם הבמאי פיודור בונדרצ'וק וחברת ההפקות שלו Art Pictures Studio ועם חברת CTB Films ומתמקדת בהפקה ובהפצת סרטי קולנוע בשטחי רוסיה.
החברה הוקמה בשנת 2011 על ידי המפיק מיכאיל ורובל והבמאי אלכסנדר אנדריושצ'נקו ומאז הקמתה הפיקה חמישה סרטים שוברי קופות ברוסיה והיא נוטה לשתף פעולה עם הבמאי פיודור בונדרצ'וק וחברת ההפקות שלו Art Pictures Studio ועם חברת CTC Media, כאשר חברת ההפצה Sony Pictures Releasing אחראית על הפצת הסרטים.
בשנת 2017 החברה חנכה יחד עם National Media Group בית ספר לקולנוע וטלוויזיה בשם "אינדוסטריה" ("תעשייה"). בשנת 2018 החברה פתחה מחלקת פרסום. לחברה גם מחלקה מפותחת לאפקטים חזותיים ואפקטים מיוחדים.
בינואר 2018, CTC Media רכשה 25% ממניות אולפן הקולנוע.
מרשה בלקברן
מרשה בלקברן (באנגלית: Marsha Blackburn; נולדה ב-6 ביוני 1952) היא פוליטיקאית אמריקאית חברת המפלגה הרפובליקנית, המכהנת כחברת הסנאט של ארצות הברית מטעם מדינת טנסי. קודם לכן כיהנה כנציגת המחוז השביעי של טנסי בבית הנבחרים של ארצות הברית.
ביוגרפיה
בלקברן נולדה בעיירה במיסיסיפי, בתם של מרי והילמן ודגוורת' (Wedgeworth). ב-1973 סיימה לימודי תואר ראשון בכלכלה מאוניברסיטת המדינה של מיסיסיפי. בתקופת לימודיה כיהנה כנשיאת תא הסטודנטיות. לאחר לימודיה עבדה כאשת מכירות בחברת ההוצאה לאור "Times Mirror" ולאחר מכן שימשה בתפקיד ניהולי בתחום המכירות בחברת בתי הכל-בו "Castner Knott". ב-1974 נישאה לצ'אק בלקברן והם הורים לשני ילדים. היא משתייכת לכנסייה הפרסביטריאנית. ב-1978 הקימה חברה עצמאית בתחום יחסי ציבור, קידום אירועים ושיווק.
בשנת 1992 התמודדה מטעם המפלגה הרפובליקנית בבחירות לבית הנבחרים של ארצות הברית אך הפסידה למועמד המפלגה הדמוקרטית. בשנת 1998 נבחרה לסנאט של טנסי וכיהנה בו עד שנת 2002.